Yelwiiraa naŋ kyaare ne suuri

Kūū ba koora/ɔ ɛɛloo

Kūū ba koora/ɔ baaŋa

Kūū ba koora/ɔ nenfaa

A na wa yele nembeo

A na wa yele soɔba/ɔ

Kūū maŋ ko la Aku

A ko nenvelaa

A zaa wullo la ba ta lɛ

Kyɛ erɛ ta lɛ eebo

A erɛ wullimeŋa/ɛ eebo

A erɛ pige pige

A taa pɛloo pɛloo

Kyɛ a zaa te woɔ ŋa yɛlɛ

Ka zɔɔre kyɛ

Ka teŋyɛlɛ kyɛ

Kyɛ naaloŋ la fāā

A na wa yele pɔgebɔ

Kyɛ suuri la woi

Kyɛ ka soɔloŋ gaa yeŋ

Hmm, tɛŋa/ɛ zu yɛlɛ

A waa la pelewelle lɛ

A waa ŋa kɛkɛrɛɛ peɛ

Ka fõõ ba baŋ kyɛne 

Fo na furi le la 

Kyɛ a zaa te kɔre ŋa yɛl

Ka bie maŋ be bipeɛŋ

kyɛ baŋ o saa koɔla/ɔ bɔge

A baŋ o boorɔ koɔla/ɔ bɔge

A baŋ ba tore bɔge

Kyɛ nubiri weɛ la

A baŋ kyɛ koŋ kɔ

Kyɛ ka dɔgrebɔ parɛɛ suoro

Ka ba e wola/ɔ koŋ dɔŋ

A e wola/ɔ koŋ ŋmɛ taa

Ka pɔntere ba dɔndɔma/ɔ

Kyɛ ka waabo gaa yeŋ

Pampana ŋmenaa naŋ puri

Kaŋa zaa tuo o zu

Perɛ ka N perɛ la

Kaŋa zaa boɔrɔ o meŋ naaloŋ

Kaŋa zaa boɔrɔ o meŋa/ɛ faabo

Kaŋa zaa nimiri kye la

Ka kaŋa zaa k'o dendɔre yuo

Kyɛ te nubie ba sentaa

Kyɛ ka kaŋa zaa boɔrɔ naaloŋ

A pãã na e wola/ɔ

Ka zie koŋ doŋ

Ka zɔɔre koŋ zɔɔ

Ka kūū koŋ ko

Kyaa zaa suuri

Dagaaba maŋ yeli

Ka suuri pie dabol meŋ ie

Bipeelaa naŋ maŋ be peɛ poɔ

Kyɛ baŋ torebɔgre

A baŋ weltaa

A baŋ pɛloo pɛloo

A taa pige pige

A na baŋ leɛ gɔma

A koŋ koorɔ suuri?

Dagaaba maŋ yeli

Ka koɔreŋ wolowolo maŋ wuli o gyɛlɛ zie 

Kyɛ bibil wolowolo meŋ wuli la o ɔŋ

Ka baŋaa zaa meŋ ɔɔ la boŋkaraa

Kyɛ o naŋ baŋ a zaa

A baŋ gaŋ a tendaana

Ka  k'o daana ka yenti

K'o ka ayi

K'o ka one

K'o ka two

A baŋ a zaa wɛlle

A baŋ a zaa sɔre

Ka zuzeɛ ta yeli

A na wa yele naa

Kyɛ tendaana la faa

Ka a na e wola

Ka suuri koŋ iri

Ka zɔɔre koŋ zɔɔ

Ka kūūnee koŋ ko

Hmm a zenɛ ŋmenaa la puri

Ka bie maŋ be bipeɛŋ

Kyɛ baŋ bere ŋmennoo

A pɔgesarre ŋmɛ faaroo

A baŋ ba dãã nyu

A baŋ vaare nyuubo

A na wa yele pɔɔpēɛ

A mare gɔɔma ka zie te nyaa

A taa kaabanyɛ

A taa nembabo

Hõõ zenɛ ŋa donɛɛ

Yɛ vɛŋ ka te bare suuri

A bare nembabo

A bare kaabanyɛ

A bare pige pige

A baŋ nembɛrɛ

A bare zɔɔre

A bare pɛloo pɛloo 

A bare weltaa

A bare pɔɔbɔ galma

Kyɛ baŋ nembɛrɛ

A baŋ namini

A kora ba gyɛremɛ

A wono ba noɔre yɛlɛ

A eŋ na ba

Nendaare kaŋa zuiŋ

Ka te nyɛ maaloo

K'a naane te na wɛ la

Category:Dagaare
Category:Yelwiiraa
Category:Gampɛlɛ zaa